钦定古今图书集成/明伦汇编/宫闱典/第004卷 > 《宫中行乐词八首》唐·李白
## 钦定古今图书集成/明伦汇编/宫闱典/第004卷 > 《宫中行乐词八首》唐·李白

“‘小小生金屋，盈盈在紫微。山花插宝髻，石竹绣罗衣。
每出深宫里，常随步辇归。只愁歌舞散，化作彩云飞。
柳色黄金嫩，梨花白雪香。玉楼巢翡翠，珠殿锁鸳鸯。
选妓随雕辇，征歌出洞房。宫中谁第一，飞燕在昭阳。
卢橘为秦树，葡萄出汉宫。烟花空落日，丝管醉春风。
笛奏龙吟水，箫鸣凤下空。君王多乐事，还与万方同’。
玉树春归日，金宫乐事多。后庭朝未入，轻辇夜相过。
笑出花间语，娇来烛下歌。莫教明月去，留著醉嫦娥。”
绣户香风暖，纱窗曙色新。“宫花争笑日，池草暗生春。
绿树闻歌鸟，青楼见舞人。昭阳桃李月，罗绮自相亲。
今日明光里，还须结伴游。”春风开紫殿，天乐下珠楼。
“艳舞全知巧，娇歌半欲羞。更怜花月”夜，宫女笑藏钩。
寒雪梅中尽，春风柳上归。宫莺娇欲醉，檐燕语还飞。
迟日明歌席，新花艳舞衣。晚来移彩仗，行乐好光辉。
水绿南熏殿，花红北阙楼。莺歌闻《太液》，凤吹绕瀛洲。
素女鸣珠珮，天人弄彩球。今朝风日好，宜入未央游。